ગુજરાતમાં ચૂંટણીના પડઘમ શરૃ થઇ ગયા છે. સાથે જ દરેક વ્યક્તિમાં મતદાનને લઇને ઉત્સુક્તા દેખાય છે. પોતાના પક્ષને વિજયી બનાવવા માટે થઇને દરેક જણ તૈયારીમાં લાગી ગયા છે ત્યારે આ વર્ષે અંદાજે ૪૦ લાખ જેટલા નવા મતદારો છે જે પ્રથમ વાર પોતાના અધિકારનો ઉપયોગ કરી મતદાન કરશે. જેમાં ૧૮થી ૨૨ વર્ષના નવયુવાનોનો સમાવેશ થાય છે. એક સમય એવો હતો જ્યારે યુવાનો મતદાનને લઇને જોઇએ તેટલા ઉત્સાહિત નહોતા જોવા મળતા. પણ હવે યુવાનોમાં પોતાના હકને લઇને નવી જ પ્રેરણા આવી હોય તેમ સોશિયલ મીડિયાથી લઇને પોતે કોને મત આપશે ત્યાં સુધી બધુ જ ગંભીર થઇને વિચારતા થયા છે. કદાચ તેના કારણે આ વખતે દરેક પક્ષ પણ કયાંકને કયાંક યુવાનો શંુ ઇચ્છે છે, કે યુવાનો કેવા વિચારો સાથે સહમત થશે વગેરે જાણવાનો અને યુવાનોને પોતાના પક્ષ તરફ આકર્ષવાનો પ્રયત્ન કરતા જોવા મળે છે. જો કે આપણે અહીં એ વાતની ચર્ચા કરવાની છે કે આજનો યુવાન ખરેખર ઇલેક્શનને લઇને શું વિચારી રહ્યો છે.. ? ચૂંટણી પ્રથામાં તેને કેટલો વિશ્વાસ છે? પોતાના મતનો ઉપયોગ કરી કેવા રાજયનું નિર્માણ કરવામાં સહયોગ આપવા માગે છે..? એવા કયા પ્રશ્નો છે જે તેમને કનડી રહ્યા છે અને તેનું નિરાકરણ કરવાનો નિર્ધાર કર્યો છે..? વગેરે..વગેરે..!